Bella inter Russos et Turcas
Bella inter Russos et Turcas, haec sunt bella inter Russicum et Ottomanicum imperia, inter saecula XVI et XX per intervalla gesta sunt. Primum pro imperio in Nova Russia, septentrionali Ponti Euxini litore et Caucaso septentrionali certatum est; deinde pro Caucaso meridiano, pro iuribus navigationis in fretis Ponticis et iuribus Christianorum imperii Ottomanici incolarum, quorum rex Russicum se dicebat patronus. Quos Christianos imperator Russicum in secundo demidio saeculi XIX ab debilitato imperio Ottomanico liberare voluit (quod erat pars "Quaestionis orientalis"). Russi etiam Primo bello mundano Constantinopolem cogitabant, sed bello finito et rebus novis in Russia coeptis, certamina ad exitum pervenerunt. Bella inter Russos et Turcas in toto 241 annos gesta sunt; longissimum pacis intervallum tantum 19 annos duravit.